### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. március 9-i ülésének*

jegyzőkönyvéből

**83/2016. (III. 09.) sz. GVB határozat**

1. A Bizottság a „Javaslat a Szalézi téren felállítandó Szent II. János Pál pápa szobor tervpályázati kiírásának elfogadására” szóló előterjesztést megtárgyalta, és a tervpályázati kiírást a 70/2016. (II.25.) Kgy. sz. határozatban kapott felhatalmazás alapján az előterjesztés szerinti tartalommal elfogadja.
2. A Bizottság felhatalmazza a polgármestert a tervpályázati kiírás aláírására, és a város, valamint a Magyar Alkotóművészeti Közhasznú Nonprofit Kft. honlapján történő közzétételre.
3. A Bizottság egyetért azzal, hogy a bírálóbizottság szakértő tagjai a Magyar Alkotóművészeti Közhasznú Nonprofit Kft. által delegált szakértők legyenek, a szakértők díjának fedezetét, összesen 152.600,- Ft + Áfa összeget az Egyéb beruházások – I. világháborús emlékmű, pápalátogatás évfordulójára köztéri alkotások elhelyezése sor terhére biztosítja.
4. A Bizottság felkéri a polgármestert, hogy a Magyar Alkotóművészeti Közhasznú Nonprofit Kft. által delegált szakértő tagok felkérésre a szükséges intézkedéseket tegye meg.
5. A Bizottság felkéri a polgármestert, hogy a leendő szobor védelme érdekében vizsgálja meg a biztonságtechnikai lehetőségeket, és javaslatát terjessze a bizottság elé.

**Felelős**: Dr. Puskás Tivadar polgármester

(A végrehajtásért:

Dr. Bencsics Enikő, az Egészségügyi és Közszolgálati Osztály vezetője

Lakézi Gábor, a Városüzemeltetési Osztály vezetője)

**Határidő**: azonnal /1. és 3. pont vonatkozásában/

2016. március 11. /2. pont vonatkozásában/

2016. március 31. /4. pont vonatkozásában/

2016. júniusi bizottsági ülés /5. pont vonatkozásában/

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető